34. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 9761/οικ. της 26 Ιαν./5 Φεβρ.  1972 (ΦΕΚ Β΄ 109) Περί καθορισμού τύπου στολής κλητήρων Δικαστηρίων. ΄Εχοντες υπ’ όψιν το άρθρ. 39 παρ. 2 του Ν.Δ. 1025/1971 «περί Κώδικος καταστάσεως δικαστικών υπαλλήλων», αποφασίζομεν και διατάσσομεν: 1.Ορίζομεν τον τύπον της στολής των κατά το άρθρ. 39 παρ. 2 του Ν.Δ. 1025/1971 υποχρεουμένων όπως κατά την εκτέλεσιν της υπηρεσίας των φέρωσι ταύτην δικαστικών κλητήρων πάντων των Δικαστηρίων και Εισαγγελιών, ως κατωτέρω: A΄. Ανδρών Ι Χειμερινόν πηλίκιον: Το χειμερινόν πηλίκιον κατασκευάζεται εκ του αυτού υφάσματος της στολής. Επί του προσθίου μέρους του πηλικίου ράπτεται το εθνόσημον διαμέτρου 0,025μ., ούτινος το μεν μέσον είναι κυανούν εκ μετάξης, το δε πέριξ αργυρωπόν. Ο γείσος  του πηλικίου κατασκευάζεται εκ στιλπνού μέλανος συνθετικού δέρματος (νάϋλον). Χειμερινός βραχύς επενδύτης (σακκάκι): Ούτος κατασκευάζεται εκ μαλλίνου υφάσματος βαθέος φαιού (γκρί) κομβούμενος έμπροσθεν (μονόπετος) δια τεσσάρων κομβίων μεταλλικών (νίκελ). Το μήκος αυτού εξικνείται μέχρι του πρώτου αρμού του αντίχειρος της χειρός τεταμένης προς τα κάτω. Επί των πτερυγίων του ανοίγματος (πέττων) του επενδύτου τοποθετείται μεταλλικόν σήμα στρογγυλόν (νίκελ) διαμέτρου 0,03 μ. φέρον εκτύπως (αναγλύφως) τα στοιχεία του δικαστηρίου παρ’ ω οι κλητήρες υπηρετούσιν. Τα θυλάκια είναι τα αυτά ως εις κοινήν πολιτικήν ενδυμασίαν. Χειμερινή περισκελίς: H περισκελίς κατασκευάζεται εκ του αυτού υφάσματος και χρώματος και δεν διαφέρει των συνήθων περισκελίδων. Οι περί ων πρόκειται κλητήρες υποχρεούνται να φέρωσιν εσωτερικώς υποκάμισον ανοικτού φαιού χρώματος μετά μέλανος λαιμοδαίτου. ΙΙ Τα θερινά ως άνω, πηλίκιον, επενδύτης και περισκελίς έχουσι το αυτό σχήμα και χρώμα, ως και τα χειμερινά, αλλά κατασκευάζονται εξ υφάσματος θερινού καμπαρντινέ. Β΄. Γυναικών Ι Ζακέττα χειμερινή: Αύτη κατασκευάζεται εκ μαλλίνου υφάσματος βαρέως φαιού (γκρί) μονόπετος, κομβούται δε δια τεσσάρων μεταλλικών κομβίων (νίκελ). Το μήκος της εξικνείται μέχρι του πρώτου αρμού του αντίχειρος της χειρός τεταμένης προς τα κάτω. Επί των πέττων της ζακέττας τοποθετείται μεταλλικόν στρογγυλόν σήμα (νίκελ) διαμέτρου 0,03 μ. φέρον εντύπως (αναγλύφως), τα στοιχεία του δικαστηρίου παρ’ ω αι κλητήρες υπηρετούσι. Τα θυλάκια είναι τα αυτά ως εις κοινήν πολιτικήν ενδυμασίαν. Χειμερινή φούστα: Η φούστα κατασκευάζεται εκ του αυτού υφάσματος και χρώματος και δεν διαφέρει των συνήθων γυναικείων φουστών ειμή μόνον ως προς το μήκος το οποίον δέον όπως καλύπτη την επιγονατίδα. Αι περί ων πρόκειται κλητήρες υποχρεούνται να φέρωσιν εσωτερικώς υποκάμισον ανοικτού φαιού χρώματος μετά μέλανος λαιμοδέτου. ΙΙ Τα θερινά ως άνω, ζακέττα και φούστα, έχουσι το αυτό σχήμα και χρώμα ως τα χειμερινά, αλλά κατασκευάζονται εξ υφάσματος θερινού καμπαρντινέ. ΙΙΙ Αι γυναίκες κλητήρες δεν φέρουσι πηλίκια. 2.Αι υπ’ αριθ. 100700/25.10.1971 και 109930/ 3.11.1971 όμοιαι αποφάσεις ημών παύουσιν ισχύουσαι. Η παρούσα δημοσιευθήτω δια της Εφημερίδος της Κυβερνήσεως. 